Qiegħed id-dar waħdi għax ommi marret tixtri u missieri qiegħed ix-xogħol. Qed inħares barra mit-tieqa, nistenna lil ommi tiġi lura mix-xirja. F'daqqa waħda nisma' ħoss li jaqtagħni minn ġewwa! Nibda tiela' t-taraġ biex nara x'ġara. Il-giżer sploda u l-ilma jagħli tar ma' kullimkien. Il-giżer ħa n-nar. Qed nipprova nitfi n-nar bi bramel tal-ilma tal-vit. In-nar ma jrid jintefa b'xejn u l-bejt qed jaqbad! Nieżel isfel biex noħroġ barra fit-triq ħalli nfittex l-għajnuna. Qed nistaqsi l-ġirien biex iċemplu l-112! Il-mamà tasal issa, ħa ngħidilha x'ġara. Ommi qed tinkwieta u ħa ċċempel il-112 imma għidtilha li l-ġirien kienu diġà ċemplu. F'ħakka t'għajn it-triq imtliet bin-nies. Qed jinstemgħu xi sireni. Il-pumpiera waslu. Qed jippruvaw jitfu n-nar. Missieri ġie mix-xogħol għax ċemplitlu l-mamà. Qabad jgħajjat miegħi għax ħaseb li jien ħraqt id-dar imma ommi qed tikkalmah u tispjegalu x'ġara. Hawn riħ qawwi li qed imexxi aktar in-nar. Il-pumpiera qed jippruvaw iżommu n-nar taħt kontroll. Wara aktar minn sagħtejn ta' ġlied bejn il-pumpiera u n-nar, il-pumpiera irnexxielhom jikkontrollaw in-nar! Il-ħitan saru suwed faħma u xejn ma baqa' tajjeb. In-nar għamel ħsara lid-dar kolha. Ma kienx għad fadal xi ħaġa li ma nħarqitx. Se jkollna ngħixu għand in-nanna sakemm id-dar terġa' tittranġa.
Il-giżer difettuż – Nikolai Muscat 8A